יאן אובלק

יַאן אוֹבְּלָק (בסלובנית: Jan Oblak; נולד ב-7 בינואר 1993) הוא כדורגלן סלובני, המשחק בעמדת השוער בקבוצת אתלטיקו מדריד ובנבחרת סלובניה, בה הוא משמש כקפטן. הוא נחשב על ידי רבים לאחד השוערים הטובים בעולם<ref></ref>. ב-2014 הוא חתם באתלטיקו מדריד, והפך לשוער היקר ביותר בלה ליגה באותה תקופה. ב-עונת 2015/16 הוא זכה בפרס ריקרדו זמורה לשוער הטוב ביותר, כשספג רק 18 שערים, שיא כל הזמנים בלה ליגה. הוא זכה שוב בפרס בשלוש העונות הבאות, ובפעם החמישית בשנת 2021. אובלק היה מועמד גם לפרסי כדור הזהב בשנים 2017 ו-2018, בעקבות היכולת הנהדרת שלו באתלטיקו. עם יותר מ-400 הופעות באתלטיקו מדריד, אובלק זכה בארבעה תארים עם המועדון, כולל בגביע לה ליגה בעונת 2020/21, בה גם זכה בתואר בשוער הטוב ביותר בליגה. אובלק ערך את הופעת הבכורה הבינלאומית שלו עבור נבחרת סלובניה ב-2012, וזכה בתואר הכדורגלן הסלובני הטוב ביותר 7 פעמים.

==קריירת מועדונים==
אובלק נולד בשקופיה לוקה שבסלובניה בשנת 1993. בשנת 1999 הוא החל לשחק במחלקת הנוער של לוצ'אן המקומית. בשנת 2003 עבר לאולימפיה ליובליאנה. אובלק החל לשחק ככדורגלן מקצועי בגיל 16 בלבד, ובעונת ערך 33 הופעות ליגה, מתוך 36 משחקים בהם שיחקה קבוצתו, וסייע לאולימפיה לסיים במקום הרביעי בליגה.

ב-14 ביוני 2010 אובלק חתם בקבוצה הפורטוגזית בנפיקה ליסבון. בתחילת עונת הושאל השוער לביירה מאר, ובפגרת החורף של אותה עונה עבר לאולהאננסה. בשתי הקבוצות לא זכה אובלק להופיע בליגה. בעונה שלאחר מכן הושאל אובלק לאוניאו לייריה. הוא ערך את הופעת הבכורה שלו בקבוצה ב-15 בינואר 2012, במשחק התיקו 2-2 מול נסיונאל מדיירה.

לקראת עונת הושאל אובלק לריו אבה. במדי הקבוצה ערך 31 הופעות בכל המסגרות. בשנת 2013 שיחק אובלק שני משחקים בקבוצת המילואים של בנפיקה, בנפיקה ליסבון B.

באוגוסט 2013 האריך אובלק את חוזהו בבנפיקה, עד שנת 2018. במהלך עונת קיבל אובלק מספר הזדמנויות לשחק. באותה עונה, אובלק הופיע ב-16 משחקי ליגה, וב-14 מהם לא ספג שערים. בכך סייע לבנפיקה לזכות באליפות פורטוגל. בנוסף הופיע אובלק בשלושה משחקי הגביע הפורטוגזי ובשלושה משחקי גביע הליגה הפורטוגזית. בשני המפעלים שיחק במשחקי הגמר ולא ספג שערים, ובכך סייע לקבוצתו לזכות בגביעים. בנוסף, באותה עונה הגיעה בנפיקה לגמר הליגה האירופית, בו הפסידה לסביליה בדו-קרב בעיטות עונשין. אובלק עמד בשערה של בנפיקה באותו משחק, וב-120 דקות לא ספג שערים.

ב-16 ביולי 2014 סוכמה בין בנפיקה לאתלטיקו מדריד העברתו של אובלק לקבוצה מבירת ספרד. במסגרת העסקה שילמה אתלטיקו לבנפיקה 16 מיליון אירו עבור העברת השחקן, מה שהפך את אובלק לשוער היקר בהיסטוריה של הלה ליגה ולשוער השמיני היקר בכל הזמנים. מאז שהצטרף לאתלטיקו זכה אובלק חמש פעמים בתואר פרס זאמורה לשוער המצטיין של הלה ליגה ובכך השווה את שיאם של אנטוני רמלייטס וויקטור ואלדס.

בעונת 2020/2021 זכה עם אתלטיקו מדריד באליפות ספרד, ואובלק זכה בתואר שחקן העונה בליגה הספרדית.

==נבחרת סלובניה==
אובלק זומן לראשונה לנבחרת סלובניה עד גיל 21 באוגוסט 2009, בגיל 16 בלבד. הוא ערך את הופעת הבכורה שלו בנבחרת הצעירה ב-9 בספטמבר של אותה שנה, במשחק נגד נבחרת צרפת עד גיל 21.

ב-11 בספטמבר 2012 ערך אובלק את הופעת הבכורה שלו במדי נבחרת סלובניה הבוגרת, בהפסד 1–2 ל במסגרת מוקדמות מונדיאל 2014.

==תארים==
===קבוצתיים===
;בנפיקה ליסבון
*אליפות פורטוגל: 2013/14
*הגביע הפורטוגזי: 2013/14
*גביע הליגה הפורטוגזית: 2013/14

;אתלטיקו מדריד
*הסופר קאפ הספרדי: 2014
*הליגה האירופית: 2017/18
*הסופר קאפ האירופי: 2018
*אליפות ספרד: 2020/2021

===אישיים===
*השוער המצטיין בליגת העל הפורטוגזית: 2013/14
*השוער המצטיין בלה ליגה (2): 2015/16, 2017/18
*פרס זאמורה (5) : 2015/16, 2016/17, 2017/18, 2018/19 2020/2021
*שחקן העונה בליגה הספרדית: 2020/2021

==קישורים חיצוניים==

==הערות שוליים==

קטגוריה:כדורגלנים סלובנים
קטגוריה:שוערי כדורגל סלובנים
קטגוריה:כדורגלני אולימפיה ליובליאנה
קטגוריה:כדורגלני בנפיקה ליסבון
קטגוריה:כדורגלני ביירה-מאר
קטגוריה:כדורגלני אולהאננסה
קטגוריה:כדורגלני אוניאו דשפורטיבה דה לייריה
קטגוריה:כדורגלני ריו אבה
קטגוריה:כדורגלני אתלטיקו מדריד
קטגוריה:ספורטאים זרים בפורטוגל
קטגוריה:ספורטאים סלובנים בספרד
קטגוריה:סלובנים שנולדו ב-1993
קטגוריה:כדורגלני יורו 2024